EuroBasket 2015 : Leikvöllurinn fyrir keppnina kynntur FIBA opinberaði í gær hönnunina á leikvöllunum fyrir EuroBasket 2015 . Það er Connor Sports , opinber samstarfsaðili FIBA á leikbúnaði , sem framleiðir leikvöllinn en fyrirtækið er leiðandi í körfuboltaheiminum hvað varðar parket og leikvelli . Connor Sports hefur framleitt til að mynda fjölmörga velli fyrir NBA-lið , lið í háskólaboltanum í Bandaríkjunum sem og fyrir úrslitaleiki í NCAA undanfarin ár . Hvert land sem heldur riðil á EuroBasket fær völl með sínu þema-lógói á völlinn en Berlín mun skarta lógói úr litum úr fána Þýskalands . Hér fyrir neðan má sjá stutt vídeó af hönnuninni á leikvellinum .